Kiyev shahri hokimi Vitaliy Klichko 1 sentabr kuni kechqurun shahar ko‘chalari bo‘ylab yo‘llar sifatini tekshirish maqsadida mototsiklda sayr qildi. Bu haqda u feysbukdagi sahifasida xabar berdi. «Kecha yangilangan Vozduxoflotsk shoh ko‘chasini mamnuniyat bilan tekshiruvdan o‘tkazdim. Motosikllarda, «Kiyevavtodor» rahbari bilan. Yo‘l sifati, ta’mirlash ishlari qanday bajarilgani ikkita g‘ildirakda yaxshiroq his etiladi», - deya yozdi u. Sobiq bokschining ma’lum qilishicha, «vaqti-vaqti bilan shunday sayrlarni amalga oshirib turadi». Shuningdek, Klichko mototsiklda ketayotgani tasvirlangan videoni ham e’lon qildi.